การแข่งขันเทนนิสเอทีพี ทัวร์ รายการ สตอกโฮล์มโอเพ่นที่ประเทศสวีเดน เมื่อวันที่ 11 ตุลาคม ที่ผ่านมา ประเภทชายเดี่ยว รอบสอง "เจ้าบอล" ภราดร ศรีชาพันธุ์ นักหวดหนุ่มไทย มือ 41 ของโลก รองแชมป์ปีที่แล้ว พบ โอลิวิเยร์ โรชูส์ มือ 30 ของโลก มือวางอันดับ 6 ของรายการ จากเบลเยียม โดยคู่นี้พบกันมาแล้ว 3 ครั้ง ภราดรชนะครั้งเดียว เมื่อปี 2003 ก่อนแพ้รวดในปีต่อมาเซตแรก ภราดร เริ่มต้นได้ย่ำแย่ โดนเบรกเกมเสิร์ฟไปถึง 2 หน ทำให้ โรชูส์ นำไป 4-0 ก่อนจะมารักษาเกมเสิร์ฟ ขึ้นแท่น 5-1 แม้ภราดร จะไล่มา 2-5 แต่สุดท้าย โรชูส์ ออกมาปิดเกมเสิร์ฟ ไปก่อน 6-2 นำ 1-0 เซตในเซตต่อมา ภราดร โดนเบรกตั้งแต่เกมแรกไล่หลัง 0-1 แต่หนุ่มไทยมาเบรกคืนได้ทันควัน ก่อนรักษาเกมเสิร์ฟพลิกขึ้นนำ 2-1 ผลัดกันรักษาเกมเสิร์ฟทำให้ ภราดร ยังนำ 3-2 ในเกมต่อมา ภราดร มีโอกาสเบรก โรชูส์ หลังได้ 2 เบรกพอยต์แต่ทำไม่สำเร็จ โดนไล่ตีเสมอ 3-3 และในเกมต่อมา โรชูส์ ก็แผลงฤทธิ์เบรก ภราดร หนีเป็น 4-3 ก่อนรักษาเกมเสิร์ฟ ขึ้นแท่นนำ 5-3 แต่ภราดรไม่ยอมง่ายๆ ไล่มาเสมอ 5-5 ดวลกันถึง 6-6 ต้องตัดสินด้วยไทเบรก และเป็นภราดรที่ชนะไป 7-6 (7-5) ต้องตัดสินกันในเซตสุดท้าย
การแข่งขันเทนนิสเอทีพี ทัวร์ รายการ สตอกโฮล์มโอเพ่นที่ประเทศใด 
สวีเดน